CORONAVIRUS: Gwamnatin Bauchi ta umarci malaman makarantun Allo su maida yara ga iyayen su maza-maza - Premium Times Hausa
July 12, 2020 0 WAEC: Kungiyoyin Makarantu Masu Zaman kansu da na Iyayen Dalibai sun kushe matsayar gwamnati kan dakatar da jarabawar
July 11, 2020 0 Magu ya shafe kwanaki hudu a tsare, kullum ya na yini cur ana yi masa tambayoyi
July 10, 2020 0 Abin da doka ta ce idan za a nada sabon shugaban EFCC
You are at:Home»Labarai daga Jihohi»CORONAVIRUS: Gwamnatin Bauchi ta umarci malaman makarantun Allo su maida yara ga iyayen su maza-maza
CORONAVIRUS: Gwamnatin Bauchi ta umarci malaman makarantun Allo su maida yara ga iyayen su maza-maza
Bi Mohammed Lere a kan	 March 24, 2020 Labarai daga Jihohi
Ma’aikatar ilimin jihar Bauchi ta umarci duk makarantun Allo dake fadin jihar su maida yara Almajirai ga iyayen su maza-maza domin kaucewa yaduwar cutar coronavirus.
Kwamishinan ilimin jihar Dr Aliyu Tilde ya sanar da haka a takarda da ya fitar ranar Talata.
Tilde ya ce ” Dole a kare Almajirai daga wannan cutar kamar yadda aka kare yan makarantar boko. Almajirai na zuwa daga garuruwa dabam dabam kuma su koma garuruwansu bayan sun ci rani. Idan ciwo ya kama d’ayansu, nan da nan sauran almajirai za su kamu kuma ba wani isasshen tanadi na lafiya da ake da shi kan wannan cutar.”
Karanta sakon
BAYANIN GAMAGARI
Ma’aikatar Ilimi ta Jaha ta lura cewa har yanzu akwai makarantun Islamiyya da na allo da ke gudanar da karatu. Wannan ya sab’awa umarnin da gwamnati ta bayar game da rufe ilahirin makarantu don kauce wa yaduwar cutar koronabairus.
Dole a kare almajirai daga wannan cutar kamar yadda aka kare yan makarantar boko. Almajirai na zuwa daga garuruwa dabam dabam kuma su koma garuruwansu bayan sun ci rani. Kullum sai sun yi yawo a kwararo da gidaje don baran abinci. Wannan ya sa su cikin had’arin kamuwa da yad’a wannan cuta fiye da kowane jinsi na mutane a al’umma. Idan ciwo ya kama d’ayansu, nan da nan sauran almajirai za su kamu kuma ba wani isasshen tanadi na lafiya da ake da shi kan wannan cutar.
Don wannan Ma’ aikatar Ilimi take kira ga dukkan masu makarantun Islamiyya da na allo da su rufe su, su mai da almajiransu gida har sai an ga karshen wannan bala’i.
Duk makarantu da kosa-kosai na karshen mako na kowane irin karatu suma a rufe Su nan da nan.
Allah ya nuna mana sauki da karshen wannan annoba. Muna fata kafafen watsa labaru, musamman a rediyo, za su taimaka su yada wannan bayani a birni da kauye.
Komishina
Ma’aikatar Ilimi
Jahar Bauchi
KORONA: Kwamishinonin Nasarawa za su killace kan su, bayan kwamishinan Shari’a ya kamu
Gwamnatin Kaduna ta kaddamar da wurin killace masu Korona mai gado 30 a Jema’a
FYADE: Ko ka gina kangon ginin ka, ko gwamnati ta daure ka – Gwamnatin Kano
KORONA: An samu karin mutum 571, mutum 13,447 sun warke daga cikin mutum 32,558 da suka kamu a Najeriya
Jibga-jibgan harkalla 9 da Magu ya taf a hukumar EFCC – Binciken Kwamitin Shugaban Kasa
WAEC: Kungiyoyin Makarantu Masu Zaman kansu da na Iyayen Dalibai sun kushe matsayar gwamnati kan dakatar da jarabawar
“Ban sani ba ko nan gaba zan fara siyasa, amma a yanzu A’a” – Rahama Sadau
Ban yi wa Buhari Kamfen a 2015 don ya kada Jonathan ba – Inji Dasuki